Ана Ахматова
Подобно белка беше полетяло…

Превод от руски: Иван Николов, 1974

chitanka.info

Подобно белка беше полетяло

високо облаче с прозрачна сянка.

Той каза: „Жал ми е, че вашето тяло

ще се стопи през март — като Снежанка!“

Присвих в маншона пръсти затвърдели

и се отдръпнах сепната и смутна.

О, как ще върна кратките недели

на любовта му лека и минутна!

Не храня горест, нито мъст гореща

и нека ме затрупа бяла зима.

По Коледа мечтах за тая среща.

Бях в януари негова любима.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.